b'\n_START_ARTICLE_\nSkenduolis (filmas)\n_START_PARAGRAPH_\n\xe2\x80\x9eSkenduolis\xe2\x80\x9c\xc2\xa0\xe2\x80\x93 1956\xc2\xa0m. Lietuvos kino studijoje sukurtas trumpametra\xc5\xbeinis meninis filmas pagal P. Cvirkos to paties pavadinimo apsakym\xc4\x85. Komedija. Nespalvotas. Filmo trukm\xc4\x97\xc2\xa0\xe2\x80\x93 10 min._NEWLINE_\xc5\xa0is filmas\xc2\xa0\xe2\x80\x93 re\xc5\xbeis\xc5\xabrinis V. \xc5\xbdalakevi\xc4\x8diaus debiutas ir aktoriaus A. Masiulio pirmasis vaidmuo kine.\n_START_SECTION_\nSiu\xc5\xbeetas\n_START_PARAGRAPH_\nIkikariniame provincijos miestelyje publikos akyse jaunuolis i\xc5\xa1traukia \xc4\xaf krant\xc4\x85 nuo lieptelio \xc4\xaf e\xc5\xbeer\xc4\x85 \xc4\xafkritus\xc4\xaf vaistinink\xc4\x85 ir taip i\xc5\xa1gars\xc4\x97ja. Nor\xc4\x97damas pasirodyti savo panelei (vietinio \xe2\x80\x9eelito\xe2\x80\x9c atstovo dukrai), nori pakartoti savo \xe2\x80\x9e\xc5\xbeygdarb\xc4\xaf\xe2\x80\x9c ir trenkia per galv\xc4\x85 tariamai skendusiam merginos d\xc4\x97dei.'